7 maniere om slimmer te peusel - WelstandWelstand
Tuis / 2016-eetgewoontes / 7 maniere om slimmer te peusel
Maandag | 14 November | 2016
Dis ʼn wonderlike idee om peuselhappies slim te kies. Maar baie voedselsoorte wat skyn van groot voedingswaarde te wees is bloot net nie. Byvoorbeeld, semel-kolwyntjies en ontbytgraanstafies kan tot barstens toe gevul wees met ongesonde vette en bygevoegde suiker. Selfs “vetvrye” voedselsoorte bevat dikwels ʼn magdom bygevoegde sout en suiker.
Hierdie wenke sal jou help om jou eetgewoontes te omskep in ʼn program van voedsame en smaaklike voedselkeuses wat ʼn leeftyd kan hou. Deur die jongste resultate van voedingswetenskap toe te pas, neem Harvard-kundiges jou aan die hand en lei jou na die skepping van ʼn eetplan om hartgesondheid, langlewendheid, energie en vitaliteit te verbeter.
Hier volg 7 wenke om slimmer te peusel.
Graan is goed vir jou. Volgraanpeuselhappies kan jou van volgehoue energie voorsien. Probeer volgraan-laesout-pretzels of tortilla-skyfies, of ʼn porsie hoëvesel-ontbytgraan.
Bring ontbyt terug. Baie ontbytvoedsels kan later in die dag dien as ʼn voedsame peuselhappie. Wat van ʼn snytjie volgraanroosterbrood gesmeer met laesuiker-konfyt? Laesuiker-granola is ook ʼn vinnige peuselhappie.
Probeer ʼn “hoog-laag” kombinasie. Kombineer ʼn klein hoeveelheid van iets met gesonde vet, soos grondboontjiebotter, met ʼn groter hoeveelheid van iets baie lig, soos appelskyfies of selerystokkies.
Trek die neute nader. Ongesoute neute en sade is heerlike peuselhappies. Amandels, okkerneute, grondbone, gebakte pampoensade, kasjoeneute, haselneute en ander neute en sade bevat baie voordelige nutriënte en sal meer geneig wees om jou versadig te laat voel (in teenstelling met skyfies of pretzels). Neute bevat egter baie kalorieë, so hou die porsies klein.
Die kombo-peuselhappie. Probeer om nie meer as een makro-nutriënt (proteïen, vet, koolhidraat) met elke peuselhappie te geniet nie. Byvoorbeeld, eet ʼn paar neute (proteïen en vet) en ʼn bietjie druiwe (koolhidrate). Of probeer ʼn paar volgraanbeskuitjies (koolhidraat) met ʼn bietjie laevetkaas (proteïen en vet). Hierdie gebalanseerde peuselhappies is geneig om jou versadig te laat voel.
Peusel met aandag. Moenie jou peuselhappie geniet terwyl jy besig is met iets anders nie – soos om op die Internet rond te swerf, televisie te kyk, of by jou lessenaar te werk. In plaas daarvan, stop waarmee jy besig is vir ʼn paar minute en eet jou peuselhappie soos ʼn klein maaltyd.
Neem dit saam met jou. Dink vooruit en dra ʼn klein sakkie gesonde peuselhappies in jou sak of handsak sodat jy nie in desperaatheid jou toevlug neem na die koekies by die koffietoonbank of die lekkergoedstafies in die kantoor se slotmasjien nie.